Projektni tim za razvoj palijativne skrbi na području Zagrebačke županije (u nastavku: Projektni tim), sukladno zadaćama utvrđenim Zaključkom o osnivanju i imenovanju Projektnog tima (KLASA: 022-01/17-01/08, URBRO: 238/1-03-17-05, od 08. veljače 2017.), na svojoj 1. sjednici, održanoj 21. veljače 2017. godine, donosi:

**PLAN RADA**

**Projektnog tima za razvoj palijativne skrbi**

**na području Zagrebačke županije za 2017. godinu**

- utvrđivanje postojećeg stanja i potreba za palijativnom skrbi na području Zagrebačke županije (detektiranje i sistematizacija postojećih resursa, kadrovskih kapaciteta i potreba),

- izrada strateškog plana za razvoj palijativne skrbi na području Zagrebačke županije, za razdoblje od 2017. do 2020. godine,

- uspostava temelja sustava palijativne skrbi i plana koordinacije na svim razinama zdravstvene zaštite (koordinacija svih aktivnosti vezanih uz uspostavu i organizaciju palijativne skrbi),

- izrada prijedloga plana i programa edukacije zdravstvenih radnika, volontera i ostalih dionika u sustavu palijativne skrbi,

- na županijskoj razini održati tribinu/predavanje o palijativnoj skrbi,

- izrada informativnog letka /plakata,

- suradnja s nadležnim državnim tijelima, zdravstvenim ustanovama, komorama i strukovnim udruženjima u zdravstvu, te udrugama i drugim subjektima uključenim u sustav palijativne skrbi na području Zagrebačke županije,

- poticanje, planiranje, davanje prijedloga i mišljenja svim dionicima palijativne skrbi na području Zagrebačke županije,

- sudjelovanje u obilježavaju značajnih datuma i drugih događanja zdravstvenog karaktera na području Zagrebačke županije u 2017. godini.

Projektni tim će kroz navedene zadaće doprinijeti uspostavi sustava palijativne skrbi, kroz ugovaranje tri koordinatora palijativne skrbi od strane Doma zdravlja Zagrebačke županije te potrebnog broja mobilnih palijativnih timova.

**Voditelj Projektnog tima**

**Miro Benčić, dr. med. spec. OM**